**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт: НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕ АДМИНИСТРИРАНЕ НА МЕСТНИ ТАКСИ И ЦЕНИ НА УСЛУГИТЕ НА ТЕРИТОРИЯТА НА ОБЩИНА ПЛОВДИВ**

**ДАТА: 10.09.2018 г.**

**Контакт за въпроси:** stargrad@oldplovdiv.com **Телефон:** 032 62 71 32

**І. Дефиниране на проблема:**

Измененията, които се предлагат в Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив са в Приложение №8, т.8.2 към Наредбата в частта „Цени на услуги и права, предоставяни от ОИ „Старинен Пловдив“, и по-конкретно в раздел ІХ „Реклама“, раздел Х „Информационно обслужване“ и раздел ХІ „Такси участие в мероприятия“, организирани чрез ОИ „Старинен Пловдив или Община Пловдив”. Извършва се корекция на съществуващите цени на услуги, свързани мероприятията които ОИ „Старинен Пловдив” организира, както и на цените за информационно обслужване. Същевременно се допълват таксите за реклама, които се събират, като са включени нови такси за ползване на рекламни билбордове.

**II. Цели:**

 Предлаганите изменения целят прецизиране в посока намаление на размера на таксите, които се събират от участниците в мероприятията, организирани от ОИ „Старинен Пловдив”, както и на цените за информационно обслужване. В търсене на оптимален ефект за популяризиране на културни събития и прояви и с цел внасяне на гъвкавост и яснота за крайната стойност на разходите за реклама е предложено цените за услугите по раздел ІХ „Реклама“, раздел Х „Информационно обслужване“ и раздел ХІ „Такси участие в мероприятия“ от Приложение №8, т.8.2 към Наредбата за определянето и администрирането на местните такси и цени на услуги на територията на община Пловдив, да се оптимизират. Допълват се таксите за реклама, които се събират от ОИ „Старинен Пловдив“, като са включени нови такси за ползване на рекламни билбордове. Същевременно се освобождават от такси за реклама по раздел ІХ „Реклама“ и раздел Х „Информационно обслужване“ мероприятия, в които ОИ „Старинен Пловдив“ и Община Пловдив са организатори или съорганизатори. Посоченото ще доведе до постигане на главната цел пред Института - повишаване на интереса към организираните събития, до увеличаване броя на желаещите български и чуждестранни лица да вземат участие в тях, както и да ползват рекламните услуги предлагани от ОИ „Старинен Пловдив“.

**III. Идентифициране на заинтересованите страни:**

Преки заинтересовани страни:

- Общински институт „Старинен Пловдив“, който има ангажимент да организира мероприятия с туристическа насоченост и популяризиране на българското духовно и културно – историческо наследство

- Български и чуждестранни лица - организатори на събития, както и участници в мероприятия, организирани от ОИ „Старинен Пловдив” и Община Пловдив на територията на град Пловдив, като се очаква положително въздействие върху културната дейност и туризма на територията на града.

**IV. Варианти на действие:**

Вариант за действие 1 „Без намеса“:

При този вариант ще се наблюдава:

- липса на възможност да бъдат привлечени повече организатори на събития и участници в мероприятия организирани от ОИ „Старинен Пловдив“;

Вариант за действие 2 „Приемане на наредбата“:

При този вариант ще бъдат осигурени:

 - възможности да бъдат привлечени повече организатори на събития и участници в мероприятия организирани от ОИ „Старинен Пловдив“;

.

**V. Разходи:**

Вариант за действие 1 „Без намеса“:

Разходите за заинтересованите страни са следните:

1.За ОИ „Старинен Пловдив“: няма индикации за допълнителни разходи.

2. За българските и чуждестранни лица – организатори на събития и участници в мероприятията: същите ще следва да заплащат определените цени в Приложение №8, т. 8.2., в частта „Цени на услуги и права, предоставяни от ОИ „Старинен Пловдив“ от Наредбата за определянето и администрирането на местните такси и цени на услуги на територията на община Пловдив, като разходите които правят ще бъдат по-големи от разходите, които биха правили при приемане на предлаганите изменения.

Вариант за действие 2 „Приемане на наредбата“:

Разходите за заинтересованите страни са следните:

1. За ОИ „Старинен Пловдив“: За прилагане на измененията в Наредба за определянето и администрирането на местните такси и цени на услуги на територията на община Пловдив в Приложение №8, т. 8.2., в частта „Цени на услуги и права, предоставяни от ОИ „Старинен Пловдив“ не е необходимо разходването на бюджетни средства.

2. . За българските и чуждестранни лица - участници в мероприятията: След приемане на Наредба за изменение на Наредба за определянето и администрирането на местните такси и цени на услуги на територията на община Пловдив, същите ще следва да заплащат определените цени в актуализираното Приложение №8, т. 8.2., в частта „Цени на услуги и права, предоставяни от ОИ „Старинен Пловдив“, като разходите, които правят ще бъдат по-малки в сравнение извършваните до сега разходи.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. За ОИ „Старинен Пловдив“: Съществува риск от намаляване мащабите на провежданите мероприятия, поради изразено по-слабо участие и дезинтересиране на потенциалните участници – български и чуждестранни лица. Риск от липса на интерес за провеждане и реклама на събития от потенциални организатори. В този смисъл, за ОИ „Старинен Пловдив“ няма ползи.

2. За българските и чуждестранни лица - организатори на събития и участници в мероприятия: Съществува риск от свиване на възможностите за организиране на събития и за участие в мероприятия, организирани от ОИ „Старинен Пловдив“, а от там и намаляване на възможностите за популяризиране на културно-историческото наследство на града.

Вариант за действие 2 „Приемане на наредбата“:

Ползите за заинтересованите страни са следните:

1. За ОИ „Старинен Пловдив“: Промяната на наредбата в посока намаление на размера на таксите, които се събират от участниците в мероприятията, организирани от ОИ „Старинен Пловдив”, ще разкрие възможности за института за провеждане на мероприятията в по-голям мащаб, като това неминуемо ще доведе в крайна сметка до увеличение на посетителите и подобряване на туристическия продукт в град Пловдив. Същевременно в търсене на оптимален ефект за популяризиране на културни събития и прояви и с цел внасяне на гъвкавост и яснота за крайната стойност на разходите за реклама са определени оптимални цени за услугите по раздел ІХ „Реклама“, раздел Х „Информационно обслужване“ и раздел ХІ „Такси участие в мероприятия“ от Приложение №8, т. 8.2 към Наредбата за определянето и администрирането на местните такси и цени на услуги на територията на община Пловдив.

2. За българските и чуждестранни лица - участници в мероприятията: ще се даде възможност за по засилено участие в мероприятията, организирани от ОИ „Старинен Пловдив“.

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на наредбата“.

**VIII. Административна тежест:**

o Ще се повиши

o Ще се намали

• Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

• Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 032 62 71 32

**Ел. поща:** stargrad@oldplovdiv.com

Тази оценка на въздействие аргументирано представя вероятните ефекти от предложеното действие.

Име и длъжност: Венелин Цеков, юрисконсулт в ОИ „Старинен Пловдив“.

**10.09.2018 г.**